ആരിക്കാടി

കാസർഗോഡ് ജില്ലയിലെ മഞ്ചേശ്വരം താലൂക്കിലെ ഒരു വില്ലേജ് ആണ് ആരിക്കാടി. കാസർഗോഡ് ജില്ലയിലെ കോട്ടകളിൽ ഒന്നായ ആരിക്കാടി കോട്ട സ്ഥിതി ചെയ്യുന്നത് ഇവിടെയാണ്.

ജനസംഖ്യ
2001-ലെ സെൻസെസ് പ്രകാരം 2882 പുരുഷന്മാരും 3003 സ്ത്രീകളും ആണ് ഇവിടെയുള്ളത്  

ഗതാഗതം
വടക്ക് മംഗലാപുരത്തേയും തെക്ക് കോഴിക്കോടിനേയും ബന്ധിപ്പിക്കുന്ന ദേശീയപാത 66-ൽ നിന്നും ഇവിടേക്ക് പ്രാദേശിക റോഡുകൾ ഉണ്ട്. മംഗലാപുരം-പാലക്കാട് പാതയിലുള്ള മഞ്ചേശ്വരം ആണ് അടുത്തുള്ള റയിൽവേ സ്റ്റേഷൻ. മാംഗളൂർ വിമാനത്താവളവും അടുത്തായി സ്ഥിതി ചെയ്യുന്നു.

ഭാഷകൾ
ഹാവികന്നട, മലയാളം, കന്നഡ, തുളു, കോട്ട, ബ്യാരി, കൊങ്കണി തുടങ്ങിയ ഒന്നിലധികം ഭാഷകളാണ് ഈ പ്രദേശങ്ങളിലെ ജനങ്ങൾ സംസാരിക്കുന്നത്.  

ഭരണസംവിധാനം
കാസർഗോഡ് ലോകസഭാമണ്ഡലത്തിന്റെ ഭാഗമായ ഈ ഗ്രാമം, മഞ്ചേശ്വരം നിയമസഭാ നിയോജകമണ്ഡലത്തിൽ സ്ഥിതി ചെയ്യുന്നു. കുമ്പള ഗ്രാമപഞ്ചായത്തിന്റെ ഭാഗമാണ് ആരിക്കാടി ഗ്രാമം.

അവലംബം

പുറത്തുനിന്നുള്ള കണ്ണികൾ
 കാസർഗോഡ് താലൂക്ക് ഓഫീസുകൾ 
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ